Uusi arendusprojekte tuleb turule suures mahus, sh väga suuri ja  pikaajalisi. Kui kõik need arendajad, kes on planeerinud kopa tänavu maasse lüüa, seda ka teevad, siis lähemate aastate jooksul jääb pakkumine nõudlusest kõrgemaks ning see hoiab hinnataset kontrolli all. Ostjatele on see heaks uudiseks, samas ei tasu ka arendajatel üle muretseda, kuna hästi planeeritud ja ehitatud kaupa on turul liigagi vähe. Eelkõige peavad hinnas mööndusi tegema arendajad, kes jätkuvalt proovivad koduostja arvelt oma kulusid optimeerida.